Minister lig provinsiale begroting toe | Netwerk24
Deur Trish Goosen 19 November 2018 06:04
Die Wes-Kaapse minister van finansies, dr. Ivan Meyer, het Saldanha Maandagoggend besoek waar hy hierdie aankondiging by ’n vergadering in die veeldoelige sentrum in White City, Saldanha gemaak het.
Meyer het die bestuurders en leiers van die vyf munisipaliteite wat deel van die groter Weskusdistrik-munisipaliteit is, toegespreek.
Saldanhabaai: R848,4 miljoen,
Swartland: R869,4 miljoen,
Bergrivier: R356,5 miljoen,
’n Verdere R598,2 miljoen sal vir ander projekte in die distrik opsygesit word.
Volgens Meyer is ’n aansienlike bedrag van R2,5 miljard aan die Weskusdistrik vir provinsiale infrastruktuur toegeken. R1,1 miljard sal aangewend word vir die opknapping en verbetering van paaie binne die gebied.
Voorbeelde van plaaslike infrastruktuur-projekte met betrekking tot onderwys is Redelinghuys Primêr waarvoor R18 miljoen begroot word en Middelpos Primêr in Saldanha waarvoor R53 miljoen toegeken is.
Meyer het aan die verteenwoordigers van die onderskeie munisipaliteite gesê opknapping van nuwe infrastruktuur mag nie versuim word nie. Hy sê ’n billike deel van die infrastruktuurbegroting moet aan opknappingswerk toegeken word.